VIL BLI TRENER: John Arne Riise. Foto: Tore Kristiansen

Riise slutter på Malta – vil bli trener i Norge

Etter tre måneder gir John Arne Riise (38) seg som sportsdirektør i fotballklubben Birkirkara fra Malta.

Oppdatert 28. mars 2019

Artikkelen er over ett år gammel

Riise ønsket ikke å forlenge kontrakten med klubben, som han skrev en kontrakt for fire måneder med, før jul.

Den tidligere landslagsspillerens manager, Erland Bakke, bekrefter til Dagbladet at Riise ikke forlenger avtalen med Birkirkara.

Nå satser John Arne Riise på å bli fotballtrener – i Norge. Han flytter til Drammen-området med kona Louise Angelica med det første.

– Dette å være trener er som å komme hjem. Jeg er 100 prosent motivert og sikker på at dette er rett for meg. Jeg har hatt en bratt læringskurve og er takknemlig for at jeg fikk denne muligheten i Malta. Nå er det ingen tvil om at det er trener jeg skal bli! sier en entusiastisk John Arne Riise til VG.

Han har masse erfaring – som spiller – fra Monaco, Liverpool, Roma, Fulham, APOEL og Aalesund.

I mars flørtet Riise åpenlyst med Strømsgodset.

– Det er vel det som er ganske opplagt, siden jeg bor i Drammen. Akkurat nå har de en veldig god trener der, men det er klart; Godset er absolutt en fantastisk fin fotballklubb det hadde vært veldig gøy å jobbe med, sa Riise til TV 2.

Riise fortsatte flørten i Drammens Tidende,

– Jeg er klar, jeg, svarte Riise, på spørsmål fra lokalavisen.

Den tidligere Liverpool-spilleren har lenge vært klar på at han har hatt et ønske om å bli trener.

– Tvert imot. Dette er første steg. Her får jeg en masse erfaring jeg ikke har hatt som spiller. Jeg gleder meg til bratt læringskurve og er ydmyk for den tilliten klubben har gitt meg, sier Riise.

I 2017 satset John Arne Riise på langrenn. Under fem måneder senere annonserte han at han var blitt fotballagent. Hans vekslende karrierevalg har fått flere til å stusse:

Publisert: 27.03.19 kl. 21:00 Oppdatert: 28.03.19 kl. 09:17